4. การประกอบธุรกิจของแต่ละสายการผลิต

1.  ลักษณะการบริการ

  บริษัทฯ ให้บริการการรักษาพยาบาลแก่ผู้ใช้บริการแบบผู้ป่วยนอก (Out Patient Services)
  และผู้ป่วยใน (In Patient Services) จำแนกตามสถานที่ให้บริการ ดังนี้

(1) โรงพยาบาลสมิติเวช สุขุมวิท

  โรงพยาบาลขนาด 275 เตียง บนเนื้อที่ 10-1-29 ไร่ ตั้งอยู่ที่ 133 สุขุมวิท 49
  แขวงคลองตันเหนือ เขตวัฒนา กรุงเทพมหานคร
  ให้บริการด้านการรักษาพยาบาลทางการแพทย์ครบทุกสาขาโดยคณะแพทย์ผู้เชี่ยวชาญในระดับตติยภูมิ
  (Tertiary Care) ด้วยอุปกรณ์การรักษาที่ทันสมัย และครบวงจรในบรรยากาศสถานที่ที่อบอุ่น
  โอ่โถง สะดวกสบาย พร้อมด้วยร้านค้าเอื้ออำนวยความสะดวกต่างๆ โดยให้บริการทั้งผู้ป่วยนอก
  ผู้ป่วยใน และแผนกฉุกเฉินโดยมีบริการรถ Ambulance ตลอด 24 ชั่วโมง กล่าวโดยสรุปได้แก่

  ด้านผู้ป่วยนอก ให้บริการตรวจรักษาผู้ป่วยนอก แผนกอายุรกรรม ศัลยกรรม
  ตรวจรักษาโรคทั่วไปทุกสาขา พร้อมด้วยศูนย์รักษาบำบัดโรคเฉพาะทางต่างๆ (Center of
  Excellences) เช่น สถาบันหัวใจ ศูนย์โรคระบบทางเดินหายใจ
  สถาบันโรคตับและทางเดินอาหารซึ่งได้รับการรับรองให้เป็นสถาบันปลูกถ่ายตับ
  สถาบันสุขภาพผิวพรรณ บริการด้านความงาม ศูนย์เลสิกและโรคตา แผนกไต สถาบันกุมารเวช
  ซึ่งบริการในแต่ละสาขาย่อยแก่ผู้ป่วยเด็ก ศูนย์สุขภาพสตรีซึ่ง
  ให้บริการและรับปรึกษาด้านสูติ-นรีเวช ศูนย์กระดูก ข้อ และการแพทย์กีฬา
  และศูนย์บริการดูแลสุขภาพแบบองค์รวม Life Center เป็นต้น

  ด้านผู้ป่วยใน มีหอผู้ป่วยในที่สามารถรองรับได้ 275 ห้อง

  ด้านการแพทย์ โรงพยาบาลสมิติเวช สุขุมวิท มีแพทย์ผู้เชี่ยวชาญครบทุกสาขา โดยแบ่งเป็น
  แพทย์ประจำ และแพทย์ที่ปรึกษา รวม 511 ท่าน ได้ผ่านการรับรองเป็น
  “โรงพยาบาลสายสัมพันธ์แม่-ลูก” โดยกระทรวงสาธารณสุข องค์กรยูนิเซฟ
  และองค์การอนามัยโลก
  และผ่านการรับรองมาตรฐานระดับทองในโครงการสายใยรักแห่งครอบครัวโดยกรมอนามัย
  กระทรวงสาธารณสุข ซึ่งเป็นโรงพยาบาลเอกชนแห่งแรกในประเทศ
  ที่ผ่านการรับรองมาตรฐานจากทั้งสององค์กรดังกล่าว นอกจากนี้
  ได้ผ่านการรับรองมาตรฐานคุณภาพโรงพยาบาลจากองค์กรภายในประเทศและระดับสากล ได้แก่
  สถาบันรับรองคุณภาพสถานพยาบาล (องค์การมหาชน) หรือ The Healthcare
  Accreditation Institute (Public Organization) และองค์กร Joint
  Commission International (JCI) ประเทศสหรัฐอเมริกา
  อีกทั้งได้ผ่านการรับรองมาตรฐานการดูแลผู้ป่วยเฉพาะโรค 3 โรค (Clinical Care
  Program Certification หรือ CCPC) จากองค์กร Joint Commission
  International (JCI) อีกด้วยได้แก่

-   โรคกล้ามเนื้อหัวใจขาดเลือดเฉียบพลัน (Acute Myocardial Infarction)

-   โรคมะเร็งปอด (Lung Cancer)

-   โรคข้อเข่าเสื่อม (Osteoarthritis of the Knee Program)

  (2) โรงพยาบาลสมิติเวช ศรีนครินทร์

  โรงพยาบาลขนาด 400 เตียง บนเนื้อที่ 43–0-24.3 ไร่ อาคารสูง 18 ชั้น พร้อมที่จอดรถ
  ใต้ดินอีก 500 คัน ตั้งอยู่ที่ 488 ถนนศรีนครินทร์ แขวงสวนหลวง เขตสวนหลวง
  กรุงเทพมหานคร ใกล้สนามบินสุวรรณภูมิ มีเส้นทางสัญจรที่เชื่อมต่อกับถนนหลักหลายสาย
  ทั้งถนนพระราม 9 ตัดใหม่ ถนนรามคำแหง ถนนศรีนครินทร์ และทางด่วนพิเศษ (Motor Way)
  ให้บริการด้านการรักษาพยาบาลทางการแพทย์ครบทุกสาขา
  โดยคณะแพทย์ผู้เชี่ยวชาญในระดับตติยภูมิ (Tertiary Care)
  ด้วยอุปกรณ์การแพทย์ที่ทันสมัยและครบวงจร พร้อมกับสถานที่ที่โอ่โถง
  สะดวกสบายพร้อมด้วยร้านค้าเอื้ออำนวยความสะดวกต่างๆ โดยให้บริการผู้ป่วยนอก ผู้ป่วยใน
  และแผนกฉุกเฉินโดยมีบริการรถ Ambulance ตลอด 24 ชั่วโมง

  โรงพยาบาลได้ขยายขอบเขตการบริการเป็นโรงพยาบาลเด็กสมิติเวช ศรีนครินทร์
  ให้เป็นสถาบันดูแลสุขภาพของเด็กแบบครบวงจรซึ่งให้บริการคลินิกรักษาโรคเฉพาะทางสำหรับเด็ก
  และการพัฒนาการของเด็กทุกระยะจนเติบใหญ่
  ให้บริการโดยคณะแพทย์และเจ้าหน้าที่ที่มีความเชี่ยวชาญในการดูแลผู้ป่วยเด็กทั้งร่างกายและจิตใจ
  ซึ่งโรงพยาบาลเด็กสมิติเวช ศรีนครินทร์
  มีชื่อเสียงด้านการปลูกถ่ายไขกระดูก (Bone Marrow Transplant)
  และการดูแลอภิบาลผู้ป่วยหนักทารกแรกเกิด

  ด้านผู้ป่วยนอก ให้บริการตรวจรักษาโรคทั่วไปได้ครบทุกสาขาแพทย์
  พร้อมด้วยศูนย์รักษาบำบัดโรคเฉพาะทาง (Center of Excellence)
  ในศูนย์ปลูกถ่ายอวัยวะไต การปลูกถ่ายไขกระดูก (Bone Marrow Transplant)
  คลินิกโรคหัวใจ ศูนย์โรคภูมิแพ้ ศูนย์สมองและระบบประสาท ศูนย์เวชศาสตร์ฟื้นฟู
  โดยรองรับการดูแลบำบัดผู้ป่วยโรคอัมพาตและโรคระบบประสาท
  ศูนย์รักษาด้วยออกซิเจนความดันสูง (Hyperbaric Oxygen Therapy Center)
  ศูนย์การได้ยิน ศูนย์กุมารเวช ศูนย์เด็กพิเศษ ศูนย์ธาลัสซีเมียและโลหิตวิทยาในเด็ก
  ศูนย์การเจริญเติบโตและเบาหวานในเด็ก และอื่นๆ เป็นต้น

  ด้านผู้ป่วยใน มีหอผู้ป่วยในที่สามารถรองรับได้ถึง 400 ห้อง โดยในระยะแรกได้เปิดบริการเพียง
  111 ห้อง

  ด้านการแพทย์ โรงพยาบาลมีแพทย์ผู้เชี่ยวชาญครบทุกสาขา โดยแบ่งเป็น แพทย์ประจำ
  และแพทย์ที่ปรึกษา รวม 366 ท่าน โรงพยาบาลสมิติเวช ศรีนครินทร์
  ได้ผ่านการรับรองมาตรฐานคุณภาพโรงพยาบาลจากองค์กรภายในประเทศและระดับสากล ได้แก่
  สถาบันรับรองคุณภาพสถานพยาบาล (องค์การมหาชน) หรือ The Healthcare
  Accreditation Institute (Public Organization)
  และมาตรฐานคุณภาพโรงพยาบาลขององค์กร Joint Commission International (JCI)
  ประเทศสหรัฐอเมริกา พร้อมกับผ่านการรับรองมาตรฐานการดูแลผู้ป่วยเฉพาะโรค (Clinical
  Care Program Certification หรือ CCPC) 3 โรคอีกด้วย ได้แก่

-   โรคปวดหลัง (Low Back Pain)

-   โรคหลอดเลือดสมองอุดตัน (Primary Stroke)

-   โรคหอบหืดในเด็ก (Childhood Asthma)

  (3) คลินิกเวชกรรมให้บริการดูแลรักษาผู้ป่วยนอก ณ วันที่ 31 ธันวาคม 2555

  (3.1) สมิติเวชสุวรรณภูมิ คลินิกเวชกรรม

  ตั้งอยู่ที่บริเวณชั้น 3 ของอาคารผู้โดยสารสนามบินสุวรรณภูมิ บริเวณประตู D2 และบริเวณประตู
  G1 ส่วนผู้โดยสารขาเข้า ให้บริการรักษาพยาบาลผู้ป่วยนอกด้านอายุรกรรมทั่วไป
  ซึ่งมีแพทย์และพยาบาลที่ผ่านการฝึกอบรมด้านการช่วยฟื้นคืนชีพ (Cardio Pulmonary
  Resuscitation) ให้บริการทุกวัน และมีบริการรถ Ambulance ตลอด 24 ชั่วโมง

  (3.2) สมิติเวชแจ้งวัฒนะ คลินิกเวชกรรม

  ตั้งอยู่ที่ The Oasis Plaza ถนนสามัคคี แจ้งวัฒนะ ให้บริการรักษาพยาบาลผู้ป่วยนอก
  ด้านอายุรกรรมทั่วไปและกุมารเวช เปิดให้บริการทุกวัน

  (3.3) สมิติเวชรามอินทรา คลินิกเวชกรรม

  ตั้งอยู่เลขที่ 1 อาคารอมอรินีไลฟ์สไตล์มอล์ ชั้น 1 ถนนรามอินทรา
  เป็นคลินิกเวชกรรมทั่วไปแบบผู้ป่วยนอก เน้นการบริการเป็น “คลินิกเด็กและครอบครัว”
  เปิดให้บริการทุกวัน

(4) โรงพยาบาลสมิติเวช ศรีราชา

  นอกจากนี้ บริษัทย่อยของบริษัทฯ คือ บริษัท สมิติเวช ศรีราชา จำกัด
  ดำเนินธุรกิจโรงพยาบาลเอกชนมีชื่อว่า “โรงพยาบาลสมิติเวช ศรีราชา” ตั้งอยู่ที่ 8
  ซอยแหลมเกตุ ถนนเจิมจอมพลอำเภอศรีราชา จังหวัดชลบุรี ขนาด 100
  เตียงให้บริการแก่ผู้ป่วยนอกและผู้ป่วยในตลอด 24 ชั่วโมง ในมาตรฐานเดียวกัน
  ซึ่งได้ผ่านการรับรองมาตรฐานโรงพยาบาลจาก สถาบันรับรองคุณภาพสถานพยาบาล
  (องค์การมหาชน) หรือ The Healthcare Accreditation Institute (Public
  Organization) และจากองค์กร Joint Commission International (JCI)
  ประเทศสหรัฐอเมริกา เช่นกัน นอกจากนี้ โรงพยาบาลสมิติเวช ศรีราชา ให้บริการผู้ป่วยนอกอีก
  4 แห่ง ได้แก่

1.  สหคลินิกสมิติเวช

  ตั้งอยู่ที่ 7/14-16 ม.1 ถนนสุขุมวิท ตำบลห้วยกะปิ อำเภอเมือง จังหวัดชลบุรี

2.  คลินิกโรงพยาบาลสมิติเวช ศรีราชา

  ตั้งอยู่ที่ 24/1 หมู่ 4 บริษัท อีสเทิร์นซีบอร์ด อินดัสเตรียล เอสเตท (ระยอง) ตำบลปลวกแดง
  อำเภอปลวกแดง จังหวัดระยอง

3.  คลินิกเวชกรรมสมิติเวช เครือสหพัฒน์

  ตั้งอยู่ที่ 399/27-28 หมู่ที่ 11 ตำบลหนองขาม อำเภอศรีราชา จังหวัดชลบุรี

4.  คลินิกเวชกรรมสมิติเวช แหลมฉบัง

  ตั้งอยู่ที่ 49/19 หมู่ที่ 5 ตำบลทุ่งสุขลา อำเภอศรีราชา จังหวัดชลบุรี

1.  การตลาดและภาวะการแข่งขัน

(1) ภาวะอุตสาหกรรม

  อุตสาหกรรมบริการทางการแพทย์และโรงพยาบาลเอกชนยังคงมีการเติบโตอย่างต่อเนื่องในปี
  2555 อันเป็นผลมาจากความต้องการในตลาดที่ยังคงมีอยู่ในระดับสูง
  และกระแสความสนใจในด้านสุขภาพ และความเป็นอยู่ที่ดี

  การเป็นพันธมิตรและการสร้างเครือข่ายโรงพยาบาลเอกชน ที่ได้เริ่มต้นมาตั้งแต่ปี 2553
  และยังคงมีอยู่อย่างต่อเนื่อง
  และเริ่มส่งผลชัดเจนในด้านความสามารถในการบริหารจัดการต้นทุนทางการเงินได้อย่างมีประสิทธิภาพกว่าเดิม
  สามารถพัฒนาบริการต่างๆ ที่สามารถสนองความต้องการและวิถีชีวิตของผู้บริโภคได้ดียิ่งขึ้น
  ขณะเดียวกันผู้บริโภคที่ใส่ใจในสุขภาพซึ่งหันมารับการตรวจสุขภาพเพื่อป้องกันโรคมีจำนวนมากขึ้น
  และมักนิยมเข้ารับบริการในโรงพยาบาลเอกชนซึ่งรวดเร็วกว่าโรงพยาบาลของรัฐ
  จึงส่งผลให้อุตสาหกรรมการบริการทางการแพทย์ยังคงมีการเติบโตต่อเนื่อง

  นอกจากนี้ การท่องเที่ยวเชิงสุขภาพที่กำลังขยายตัวทั่วโลก
  ส่งผลให้อุตสาหกรรมบริการทางการแพทย์และโรงพยาบาลเอกชนในประเทศไทยมีการเติบโตตามไปด้วย
  และคาดว่าการท่องเที่ยวเชิงสุขภาพจะสร้างรายได้สู่โรงพยาบาลเอกชนทั่วประเทศคิดเป็นมูลค่ากว่า
  70,000 ล้านบาท ในปี 2555

  ปัจจัยสำคัญหลายประการที่ทำให้ประเทศไทยเป็นตลาดการท่องเที่ยวเชิงสุขภาพ ได้แก่
  บุคลากรที่มีความสามารถเชี่ยวชาญโรคเฉพาะทางและโรคที่มีความซับซ้อน
  การมีอุปกรณ์การแพทย์และเทคโนโลยีที่ทันสมัย ค่าใช้จ่ายที่ต่ำกว่าประเทศคู่แข่ง
  สามารถให้บริการที่มีคุณภาพในมาตรฐานระดับเดียวกับประเทศที่พัฒนาแล้ว
  รวมทั้งยังมีความหลากหลายของแหล่งท่องเที่ยว
  และบริการรองรับด้านการท่องเที่ยวที่มีคุณภาพได้มาตรฐานสากล
  ประกอบกับการพัฒนาด้านบริการของโรงพยาบาลเอกชนที่ได้ขยายการให้บริการจากที่เคยเน้นการรักษาโรคต่างๆ
  หันมาพัฒนาบริการด้านส่งเสริมสุขภาพรวมทั้งบริการด้านเสริมความงาม
  เพื่อสนองความต้องการที่เพิ่มขึ้น
  ทำให้ประเทศไทยมีศักยภาพสูงที่จะเป็นศูนย์กลางด้านการท่องเที่ยวเชิงสุขภาพ

  นอกจากนี้ ประชาคมเศรษฐกิจอาเซียน หรือ ASEAN Economic Community (AEC)
  ที่กำลังจะเกิดขึ้นในปี 2558
  ยังเป็นอีกหนึ่งปัจจัยสำคัญที่ผลักดันให้เกิดการพัฒนาอุตสาหกรรมการแพทย์และโรงพยาบาลเอกชนอย่างรวดเร็ว
  ทั้งในด้านการบริการที่หลากหลาย
  เน้นการดูแลสุขภาพและคุณภาพชีวิตที่เหมาะกับการใช้ชีวิตของผู้บริโภคแต่ละกลุ่มมากขึ้น เช่น
  การบริการด้านเวชศาสตร์ชะลอวัย
  เวชศาสตร์การกีฬา เป็นต้น
  รวมทั้งยังมีการพัฒนาความรู้ความสามารถของบุคลากรทางการแพทย์อย่างต่อเนื่อง
  โดยที่รัฐบาลได้มีนโยบายที่จะพัฒนาประเทศไทยให้เป็นศูนย์กลางด้านสุขภาพของเอเชีย
  (Medical Hub)
  และส่งเสริมให้โรงพยาบาลเอกชนมีส่วนร่วมในการพัฒนาบุคลากรทางการแพทย์มากขึ้นเนื่องจากมีความพร้อมในทุกด้านอยู่แล้ว

(2) การแข่งขันและแนวโน้ม

  การแข่งขันที่ทวีความรุนแรงมากขึ้น ทั้งจากโรงพยาบาลเอกชนด้วยกันเอง
  รวมทั้งโรงพยาบาลของภาครัฐที่หันมาให้ความสนใจกลุ่มคนไข้ที่มีรายได้สูงมากขึ้น
  ตลอดจนนโยบายการพัฒนาให้ประเทศไทยเป็นศูนย์กลางสุขภาพของเอเชีย
  คาดว่าจะส่งผลให้อุตสาหกรรมบริการทางการแพทย์และโรงพยาบาลเอกชนมีการเติบโตอย่างต่อเนื่อง
  รวมทั้งยังจะมีส่วนผลักดันให้โรงพยาบาลเอกชนต่างๆ มองหาพันธมิตรในภูมิภาคมากขึ้น
  เพื่อรองรับตลาดในภูมิภาคที่กำลังเติบโต ประชากรมีกำลังซื้อมากขึ้น
  และการแข่งขันยังไม่สูงมากนัก เช่น จังหวัดอุดรธานี ขอนแก่น เชียงใหม่ เป็นต้น

  จากแนวโน้มที่เปลี่ยนจากการรักษามามุ่งเน้นการดูแลสุขภาพและการป้องกันมากขึ้น
  ส่งผลให้สินค้าและบริการเพื่อสุขภาพ อาทิ เวชศาสตร์ชะลอวัย มีการเติบโตอย่างน่าจับตามอง
  รวมทั้งการขยายเวลาให้บริการ เช่นการแพทย์เฉพาะทางในคลินิกนอกเวลา

  นอกจากนี้ การแข่งขันที่เพิ่มมากขึ้น และการที่ผู้บริโภคมีความรู้มากขึ้น
  ทำให้โรงพยาบาลเอกชนต้องเร่งพัฒนาคุณภาพการให้บริการในทุกด้าน
  เพื่อให้ได้มาตรฐานระดับนานาชาติ จะเห็นได้ว่าประเทศไทย มีโรงพยาบาลเอกชนจำนวน 22
  แห่งที่ผ่านมาตรฐานระดับนานาชาติ JCI มากเป็นอันดับ 1 ของเอเชีย

  ในปีที่ผ่านมา สมิติเวช ยังคงพัฒนาบริการในด้านต่าง ๆ
  รวมถึงการพัฒนาระบบเทคโนโลยีสารสนเทศเพื่อเพิ่มประสิทธิภาพในการบริหารจัดการ
  ตลอดจนการให้บริการ ตามยุทธศาสตร์ Connected Hospital เช่น
  การพัฒนาแอพพลิเคชั่นสำหรับบริการ GO Mobile
  ซึ่งเป็นโซลูชั่นให้ความสะดวกในการติดต่อกับทีมแพทย์
  พยาบาลและเจ้าหน้าที่ของโรงพยาบาลสมิติเวชผ่านทาง iPhone ซึ่งทำให้สมิติเวชได้รับรางวัล
  HMA Award 2011 บริการ My Health Profile
  ที่ช่วยให้ผู้ป่วยรับทราบข้อมูลของตนเองผ่านเว็บไซต์ ระบบ IP Phone
  ภายในโรงพยาบาลที่ทำให้สามารถแชร์ล่ามได้ทันทีซึ่งสามารถอำนวยความสะดวกอย่างมากให้แก่ผู้ป่วยที่เป็นชาวต่างประเทศ
  และมีจำนวนมากถึง 40% ของจำนวนผู้ป่วยทั้งหมดที่มารับบริการที่สมิติเวช

  นอกจากนี้ สมิติเวชยังใช้ยุทธศาสตร์ Holistic Health
  หรือบริการทางการแพทย์ที่ดูแลสุขภาพในองค์รวมที่สอดคล้องกับทุกช่วงเวลาในชีวิต
  และปรับเปลี่ยนไปตามวิถีชีวิตหรือความต้องการของตลาด
  ทำให้บริการของสมิติเวชมีการพัฒนาอย่างต่อเนื่องและสอดคล้องกับความต้องการของตลาดอยู่เสมอ
  การให้บริการ Holistic Health ครอบคลุมทั้งการดูแลสุขภาพเชิงป้องกัน การรักษา
  และการฟื้นฟู โดยอาศัยความเชี่ยวชาญทางการแพทย์ที่ครบถ้วนทุกด้านของสมิติเวช
  จากยุทธศาสตร์ดังกล่าว
  สมิติเวชได้เปิดศูนย์บริการทางการแพทย์เฉพาะด้านหลายแห่ง อาทิ
  ศูนย์บริการและการดูแลสุขภาพแบบองค์รวม (Life Center)
  ศูนย์อ็อกซิเจนบำบัดภายใต้ความกดบรรยากาศสูง (Hyperbaric Oxygen Theraphy
  Center) ศูนย์เวชศาสตร์ฟื้นฟู (Rehabilitation Center) ศูนย์กระดูก-ข้อ
  และการแพทย์การกีฬา (Sports & Orthopedic Center)
  ที่ช่วยดูแลนักกีฬาและช่วยให้ผู้ที่สนใจในการกีฬาสามารถพัฒนาสมรรถนะทางการกีฬาของตนเองให้เต็มศักยภาพ
  ตลอดจนฟื้นฟูหลังจากได้รับบาดเจ็บจากการเล่นกีฬาหรือการออกกำลังกาย

2.  การจัดหาผลิตภัณฑ์หรือบริการ

  4.3.1 ลักษณะผลิตภัณฑ์หรือบริการ

  บริษัทก่อตั้งขึ้นในเดือนมิถุนายน พ.ศ.2522
  ปัจจุบันเป็นหนึ่งในกลุ่มโรงพยาบาลเอกชนชั้นนำในประเทศไทยและเอเชียตะวันออกเฉียงใต้ที่ให้บริการด้วยมาตรฐานด้านการแพทย์ที่ทันสมัย
  ครบวงจร เปิดให้บริการทั้งผู้ป่วยนอก ผู้ป่วยในตลอด 24
  ชั่วโมงซึ่งได้รับการรับรองคุณภาพทั้งในประเทศไทยและมาตรฐานสากลจาก Joint
  Commission International หรือ JCI ประเทศสหรัฐอเมริกา
  ปัจจุบันมีโรงพยาบาลในเครือ 3 แห่งได้แก่ โรงพยาบาลสมิติเวช สุขุมวิท โรงพยาบาลสมิติเวช
  ศรีนครินทร์ และโรงพยาบาลสมิติเวช ศรีราชา ซึ่งเป็นผู้ที่ทำรายได้หลักให้กับบริษัท
  โดยรายได้จากกิจการโรงพยาบาล คิดเป็น 97.34% ของรายได้รวมทั้งหมด ณ วันที่ 31
  ธันวาคม 2555

  บริการของโรงพยาบาล:

  บริการของโรงพยาบาล สามารถแบ่งได้ดังต่อไปนี้

  (1) ศูนย์บริการผู้ป่วยนอก มีดังต่อไปนี้

+-----------------------------+---------+---------+---------+--------+
| ศูนย์บริการผู้ป่วยนอก             | สมิติเวช  | สมิติเวช  | โรงพย   | สมิติเวช |
|                             | สุขุมวิท   |         | าบาลเด็ก |        |
|                             |         | ศ       |         | ศรีราชา |
|                             |         | รีนครินทร์ | สมิติเวช  |        |
|                             |         |         |         |        |
|                             |         |         | ศ       |        |
|                             |         |         | รีนครินทร์ |        |
+=============================+=========+=========+=========+========+
| ศูนย์สุขภาพ                    | ☺       | ☺       |         |        |
+-----------------------------+---------+---------+---------+--------+
| ศูนย์สุขภาพสตรี -               | ☺       | ☺       |         | ☺      |
| เวชศาสตร์การเจริญพันธุ์          |         |         |         |        |
| (ภาวะการมีบุตรยาก)            |         |         |         |        |
+-----------------------------+---------+---------+---------+--------+
| แผนกสูตินรีเวช                 | ☺       | ☺       |         | ☺      |
+-----------------------------+---------+---------+---------+--------+
| แ                           | ☺       | ☺       |         | ☺      |
| ผนกเวชศาสตร์ฟื้นฟูและกายภาพบำบัด |         |         |         |        |
+-----------------------------+---------+---------+---------+--------+
| แผนกไตเทียม                  | ☺       |         |         | ☺      |
+-----------------------------+---------+---------+---------+--------+
| แผนกทันตกรรม                 | ☺       | ☺       |         | ☺      |
+-----------------------------+---------+---------+---------+--------+
| แผนกรังสีวินิจฉัย                | ☺       | ☺       |         | ☺      |
+-----------------------------+---------+---------+---------+--------+
| ไลฟ์เซ็นเตอร์                  | ☺       |         |         |        |
+-----------------------------+---------+---------+---------+--------+
| คลินิก หู คอ จมูก               | ☺       | ☺       |         | ☺      |
+-----------------------------+---------+---------+---------+--------+
| คลินิกเลสิก                    | ☺       |         |         |        |
+-----------------------------+---------+---------+---------+--------+
| คลินิกโรคมะเร็ง                | ☺       | ☺       |         | ☺      |
+-----------------------------+---------+---------+---------+--------+
| คลินิกจิตเวช                   | ☺       |         |         | ☺      |
+-----------------------------+---------+---------+---------+--------+
| คลินิกผิวหนัง                   | ☺       |         |         | ☺      |
+-----------------------------+---------+---------+---------+--------+
| คลินิกศัลยกรรม                 | ☺       | ☺       |         | ☺      |
+-----------------------------+---------+---------+---------+--------+
| คลิน                         | ☺       | ☺       |         | ☺      |
| ิกศัลยกรรมตกแต่งและเสริมความงาม |         |         |         |        |
+-----------------------------+---------+---------+---------+--------+
| คลินิกอายุรกรรม                | ☺       | ☺       |         | ☺      |
+-----------------------------+---------+---------+---------+--------+
| จักษุคลินิก                     | ☺       | ☺       |         | ☺      |
+-----------------------------+---------+---------+---------+--------+
| ศูนย์โรคภูมิแพ้                  | ☺       |         | ☺       | ☺      |
+-----------------------------+---------+---------+---------+--------+
| ศูนย์กระดูก ข้อ และการแพทย์กีฬา   | ☺       |         |         |        |
+-----------------------------+---------+---------+---------+--------+
| ศูนย์ระบบทางเดินหายใจ – Quick  | ☺       |         |         | ☺      |
| Smoking Clinic              |         |         |         |        |
+-----------------------------+---------+---------+---------+--------+
| ศูนย์วัคซีน                     | ☺       |         |         |        |
+-----------------------------+---------+---------+---------+--------+
| ศูนย์สมองและระบบประสาท        | ☺       | ☺       |         |        |
+-----------------------------+---------+---------+---------+--------+
| ส                           | ☺       |         |         |        |
| ถาบันโรคตับและระบบทางเดินอาหาร |         |         |         |        |
+-----------------------------+---------+---------+---------+--------+
| สถาบันกุมารเวช                | ☺       |         |         | ☺      |
| (ศูน                         |         |         |         |        |
| ย์กิจกรรมบำบัดครบวงจรสำหรับเด็ก) |         |         |         |        |
+-----------------------------+---------+---------+---------+--------+
| สถาบันสุขภาพผิวพรรณ            | ☺       | ☺       |         | ☺      |
+-----------------------------+---------+---------+---------+--------+
| สถาบันหัวใจ                   | ☺       | ☺       |         | ☺      |
+-----------------------------+---------+---------+---------+--------+
| แผนกฉุกเฉิน                   | ☺       | ☺       |         | ☺      |
+-----------------------------+---------+---------+---------+--------+
| คลินิกสุขภาพเท้า                |         |         |         | ☺      |
+-----------------------------+---------+---------+---------+--------+
| ศูนย์ส่งเสริมสุขภาพ              |         |         |         | ☺      |
+-----------------------------+---------+---------+---------+--------+
| หอทารกแรกเกิด                | ☺       |         |         |        |
| และทารกภาวะวิกฤต             |         |         |         |        |
+-----------------------------+---------+---------+---------+--------+
| คลินิกโรคไต และปลูกถ่ายอวัยวะ    |         | ☺       |         |        |
+-----------------------------+---------+---------+---------+--------+
| คลินิกนอกเวลาโดยแพทย์เฉพาะทาง  | ☺       |         |         |        |
+-----------------------------+---------+---------+---------+--------+
| ศูนย์ส่งเสริมสุขภาพสตรี           |         |         |         | ☺      |
+-----------------------------+---------+---------+---------+--------+
| ศูนย์กระดูกสันหลังและข้อ          |         | ☺       |         |        |
+-----------------------------+---------+---------+---------+--------+
| คลินิก หู คอ จมูก และคลินิกนอนกรน |         | ☺       |         |        |
+-----------------------------+---------+---------+---------+--------+
| ศูนย์การได้ยิน                  |         | ☺       | ☺       |        |
+-----------------------------+---------+---------+---------+--------+
| คลินิกเด็กนอนกรน               |         |         | ☺       |        |
+-----------------------------+---------+---------+---------+--------+
| คลินิกเด็กสุขภาพดี               |         |         | ☺       |        |
+-----------------------------+---------+---------+---------+--------+
| คลินิกเวชศาสตร์ฟื้นฟูเด็ก          |         |         | ☺       |        |
+-----------------------------+---------+---------+---------+--------+
| คลินิกโภชนาการและเมตะบอลิก     |         |         | ☺       |        |
+-----------------------------+---------+---------+---------+--------+
| คลินิกโรคตาเด็ก                |         |         | ☺       |        |
+-----------------------------+---------+---------+---------+--------+
| คลินิกโรคติดเชื้อในเด็ก           |         |         | ☺       |        |
+-----------------------------+---------+---------+---------+--------+
| คลินิกโรคทางเดินหายใจเด็ก       |         |         | ☺       |        |
+-----------------------------+---------+---------+---------+--------+
| คลินิกโรคทางด้านไต             |         |         | ☺       |        |
+-----------------------------+---------+---------+---------+--------+
| คลินิกโรคผิวหนัง                |         |         | ☺       |        |
+-----------------------------+---------+---------+---------+--------+
| คลินิกโรคพันธุกรรม              |         |         | ☺       |        |
+-----------------------------+---------+---------+---------+--------+
| คลินิกโรคหัวใจในเด็ก            |         |         | ☺       |        |
+-----------------------------+---------+---------+---------+--------+
| คลินิกกุมารศัลยศาสตร์            |         |         | ☺       |        |
| ผ่าตัดและรักษาโรคในเด็ก         |         |         |         |        |
+-----------------------------+---------+---------+---------+--------+
| คลินิกจิตเวชเด็กและวัยรุ่น         |         |         | ☺       |        |
+-----------------------------+---------+---------+---------+--------+
| คลินิกทันตกรรมเด็ก              |         |         | ☺       |        |
+-----------------------------+---------+---------+---------+--------+
| คลินิกทารกแรกเกิด              |         |         | ☺       |        |
+-----------------------------+---------+---------+---------+--------+
| คลินิกระบบทางเดินอาหารในเด็ก    |         |         | ☺       |        |
+-----------------------------+---------+---------+---------+--------+
| คลินิกศัลยกรรมกระดูกและข้อในเด็ก  |         |         | ☺       |        |
+-----------------------------+---------+---------+---------+--------+
| คลินิกสมองและระบบประสาทในเด็ก  |         |         | ☺       |        |
+-----------------------------+---------+---------+---------+--------+
| คลินิก หู คอ จมูก เด็ก           |         |         | ☺       |        |
| แ                           |         |         |         |        |
| ละความผิดปกติของการสื่อความหมาย |         |         |         |        |
+-----------------------------+---------+---------+---------+--------+
| ศูนย์ธาลัสซีเมีย                 |         |         | ☺       |        |
| โลหิตวิทยาและมะเร็งในเด็ก       |         |         |         |        |
+-----------------------------+---------+---------+---------+--------+
| ศูนย์เด็กพิเศษ                  |         |         | ☺       |        |
+-----------------------------+---------+---------+---------+--------+
| ศูนย์โรคหวัด และไอเรื้อรัง        |         |         | ☺       |        |
+-----------------------------+---------+---------+---------+--------+
| ศูนย์การเจริญเติบโต             |         |         | ☺       |        |
| ต่อมไร้ท่อและเบาหวานในเด็ก      |         |         |         |        |
+-----------------------------+---------+---------+---------+--------+
| ศูนย์คุมน้ำหนักเพื่อสุขภาพ          |         |         | ☺       |        |
+-----------------------------+---------+---------+---------+--------+
| ศูนย์พัฒนาการเรียนรู้             |         |         | ☺       |        |
+-----------------------------+---------+---------+---------+--------+
| ศูนย์รักษากระดูกและข้อ           |         |         |         | ☺      |
+-----------------------------+---------+---------+---------+--------+
| ศูนย์โรคภูมิแพ้                  |         |         | ☺       |        |
+-----------------------------+---------+---------+---------+--------+
| ศูนย์ความผิดปกติของการเรียนรู้     |         |         | ☺       |        |
+-----------------------------+---------+---------+---------+--------+

  (2) โรงพยาบาลสมิติเวช สุขุมวิท และโรงพยาบาลสมิติเวช ศรีนครินทร์ให้บริการผู้ป่วยใน
  มีจำนวนเตียงจดทะเบียน 675 เตียง ซึ่งรวมเตียงผู้ป่วยหนักทั่วไป 61 เตียง
  เตียงผู้ป่วยหนักเด็ก 9 เตียง โดย ณ วันที่ 31 ธันวาคม 2555
  โรงพยาบาลมีเตียงพร้อมให้บริการ จำนวน 327 เตียง

  รายได้ผู้ป่วยใน : ผู้ป่วยนอก (% ของรายรับรวม)

  บริษัทฯ มีความพร้อมในการให้บริการทุกด้านเนื่องจากเรามีระบบโครงข่ายไอทีที่ทันสมัย
  มีประสิทธิภาพ
  มีความเป็นเลิศทางการแพทย์ทั้งในด้านบุคคลากรและเทคโนโลยีที่จะให้บริการที่มีคุณภาพแก่ลูกค้าทั้งชาวไทยและต่างประเทศ

  โรงพยาบาลสมิติเวช สุขุมวิท ตั้งอยู่ใจกลางเมืองกรุงเทพ มีเตียงรองรับผู้ป่วย 275 ราย
  และแพทย์ผู้เชี่ยวชาญในทุกๆ สาขากว่า 400 ท่าน มีเทคโนโลยีทางการตรวจรักษาที่ครบวงจร
  ประกอบกับทีมแพทย์ผู้เชี่ยวชาญและบุคลากรผู้มากด้วยประสบการณ์และความสามารถ
  ทำให้เราเป็นโรงพยาบาลที่ชาวกรุงเทพเลือกใช้บริการมายาวนาน
  ลูกค้าชาวต่างชาติในประเทศไทยและภูมิภาคนี้จะได้รับทั้งบริการอันยอดเยี่ยม
  และความสะดวกสบายเนื่องจากเรามีบุคคลากรที่พูดได้หลายภาษา
  และบริการพิเศษสำหรับชาวต่างชาติ เช่น บริการล่าม และบริการติดต่อสถานทูต

  โรงพยาบาลสมิติเวช ศรีนครินทร์ เป็นโรงพยาบาลขนาด 400 เตียง
  ตั้งอยู่ทางฝั่งตะวันออกของกรุงเทพอันเป็นย่านที่กำลังเจริญเติบโตอย่างรวดเร็ว
  และอยู่ในละแวกเดียวกับสนามบินสุวรรณภูมิ
  ภายในอาณาเขตเดียวกันเป็นที่ตั้งของโรงพยาบาลเด็กครบวงจรแห่งแรกและแห่ง
  เดียวในประเทศไทย
  โรงพยาบาลทั้งสองแห่งมีชื่อเสียงด้านการศัลยกรรมปลูกถ่ายไขกระดูกและการอภิบาลผู้ป่วยวิกฤติทารกแรกเกิด

  โรงพยาบาลสมิติเวช ศรีราชา เป็นโรงพยาบาลขนาด 150
  เตียงที่ตั้งอยู่ห่างจากกรุงเทพไปทางทิศตะวันออกเฉียงเหนือ 130
  กิโลเมตรนี้เป็นแหล่งให้บริการทางการแพทย์สำคัญแก่ประชาชนทั่วไป ชาวต่างชาติที่มาทำงาน
  และนักท่องเที่ยวในย่านชุมชนที่แวดล้อมไปด้วยนิคมอุตสาหกรรม ท่าเรือแหลมฉบัง
  และเมืองตากอากาศพัทยา

  4.3.2 การจัดหาผลิตภัณฑ์หรือบริการ

  ปริมาณการให้บริการ :

  ณ วันที่ 31 ธันวาคม

  ------------------------------------------------------------------------
  ผู้ป่วยใน                               2555        2554        2553
  ------------------------------------ ----------- ----------- -----------
  จำนวนเตียงที่มี                          675         675         675

  จำนวนเตียงที่พร้อมให้บริการ                327         327         327

  อัตราความสามารถในการให้บริการ **        119,355     119,355     119,355

  อัตราการครองเตียง (เตียง)               92,432      83,961      80,402

  อัตราการครองเตียง (ร้อยละ)              77.44       70.34       67.36
  ------------------------------------------------------------------------

  **อัตราความสามารถในการให้บริการ
  คำนวณจากจำนวนเตียงที่พร้อมให้บริการต่อวันคูณด้วยจำนวนวันที่ให้บริการ

  ณ วันที่ 31 ธันวาคม

  ------------------------------------------------------------------------
  ผู้ป่วยนอก                              2555        2554        2553
  ------------------------------------ ----------- ----------- -----------
  ความสามารถในการให้บริการต่อวัน (คน)      3,500       3,500       3,500

  จำนวนผู้ป่วยนอกเฉลี่ยต่อวัน (คน)            2,434       2,223       2,135

  อัตราเฉลี่ยการใช้บริการ (ร้อยละ)           69.54       63.51       61.00
  ------------------------------------------------------------------------

กระบวนการกำจัดวัตถุดิบเหลือใช้

วัตถุดิบเหลือใช้ในกิจการที่อาจส่งผลกระทบต่อสิ่งแวดล้อม ซึ่งบริษัทฯ
มีมาตรการป้องกันเพื่อลดผลกระทบสรุปได้ดังนี้

1) มลพิษจากวัตถุสิ่งของ

  เกิดจากวัสดุเหลือใช้และขยะมูลฝอย เช่น ผ้า พลาสติก เศษอาหาร โลหะ เศษกระดาษ
  อาจก่อแก๊สเสียส่งกลิ่นเหม็น และการแพร่ขยายของเชื้อโรค บริษัทฯ
  ได้รวบรวมจัดเก็บตามขั้นตอนดังนี้

-   วัสดุ อุปกรณ์ที่เป็นกล่องกระดาษ ขวดพลาสติก ทำการคัดแยกไว้เพื่อรอจำหน่าย

-   วัสดุ อุปกรณ์ เศษวัสดุต่างๆ ทำการแยกไว้ เพื่อรอกรุงเทพมหานคร
    มาจัดเก็บหรือจัดจ้างผู้อื่นมาขนไปทำลายให้ถูกต้องตามวิธีการ

-   ขยะมูลฝอยทั่วไปใส่ถุงพลาสติกสีดำมัดปากถุงแน่นหนา
    แล้วรวบรวมจัดเรียงใส่ถังคอนเทนเนอร์ของกรุงเทพมหานคร เพื่อมานำไปกำจัดอีกครั้งหนึ่ง

-   ขยะมูลฝอยติดเชื้อได้แยกไว้ต่างหาก ไม่รวมกับขยะธรรมดา โดยจัดเก็บใส่ถุงพลาสติกสีแดง
    ซึ่งพิมพ์ข้างถุงเป็นสัญลักษณ์สีดำบนพื้นแดงและมีระบุคำว่า BIOHAZARD WASTE
    (มูลฝอยติดเชื้อ) พร้อมกับมัดปากถุงอย่างแน่นหนา
    และบรรจุลงกล่องกระดาษและติดสติกเกอร์ที่มีสัญลักษณ์เช่นเดียวกับถุงขยะ
    พร้อมทั้งปิดเทปกาวไว้แน่น แล้วนำไปเรียงไว้ที่ห้องเก็บขยะติดเชื้อ ซึ่งเจ้าหน้าที่ของบริษัท
    กรุงเทพธนาคม จำกัด จะเข้ามาจัดเก็บและนำไปกำจัดให้ถูกต้องอีกครั้ง

-   ขยะที่เป็นเศษอาหาร จัดเก็บใส่ภาชนะเป็นถัง จะมีผู้มารับไปกำจัดให้ทุกวัน

2) มลพิษทางน้ำ

  เกิดจากการชำระล้างและระบายของเสียทิ้ง เช่น การชำระล้างภายในห้องน้ำ
  การขับถ่ายของเสียทิ้ง การล้างวัสดุอุปกรณ์ต่างๆ อาจก่อให้เกิดการหมักหมม ขังเน่าเป็นก๊าซเสีย
  และการแพร่ขยายของเชื้อโรคทางน้ำ ซึ่งบริษัทฯได้ติดตั้งระบบบำบัดน้ำเสียต่างๆ
  ให้ได้ค่าตามมาตรฐานของกรมวิทยาศาสตร์ เพื่อลดมลพิษทางน้ำก่อนปล่อยลงท่อเทศบาล

3) มลพิษทางอากาศและเสียง

  เกิดจากเครื่องจักรกลต่างๆ เช่น Chiller, Generator และ Motor Pump ที่อยู่ในห้อง
  Machine Room ก่อนที่ช่างจะเข้าปฏิบัติงานในห้องดังกล่าวทุกครั้ง จะต้องใส่ Ear Plug
  ที่ติดตั้งอยู่หน้าห้อง ซึ่งจะป้องกันเสียงได้ระดับหนึ่ง
  รวมทั้งเสียงที่เกิดจากเครื่องยนต์ของยานพาหนะชนิดต่างๆ เช่น รถยนต์ จักรยานยนต์
  โดยการขับเคลื่อน เผาไหม้ ก่อให้เกิดเขม่า ฝุ่นละออง และก๊าซบางส่วนผสมในอากาศ
  และเสียงรบกวน ซึ่งบริษัทฯ ได้ติดตั้งและจัดให้มีอุปกรณ์ เครื่องมือ เครื่องจักรสำหรับควบคุม
  กำจัด และขจัดมลพิษตามที่หน่วยงานควบคุมมลพิษกำหนด

4) มาตรการป้องกันอื่นๆ

-   บริษัทฯ ได้จัดจ้างบริษัทที่มีความชำนาญเฉพาะทางเข้ามาตรวจสอบ ควบคุม แก้ไข
    เปลี่ยนแปลง ปรับปรุง หรือซ่อมแซม เพื่อให้เกิดผลกระทบต่อสิ่งแวดล้อมน้อยที่สุด
    ตามที่กำหนดในพระราชบัญญัติ “ส่งเสริมและรักษาสิ่งแวดล้อมแห่งชาติ”
    นอกเหนือจากการควบคุมดูแล บำรุงรักษาอย่างสม่ำเสมอ โดยเจ้าหน้าที่ของบริษัทฯ

-   จัดหรือส่งฝึกอบรมเจ้าหน้าที่ผู้เกี่ยวข้องให้มีความรู้
    ความเข้าใจในเรื่องผลกระทบต่อสิ่งแวดล้อม ตลอดจนวิธีปฏิบัติ ควบคุม ป้องกันอย่างถูกต้อง

-   รณรงค์ให้เจ้าหน้าที่จัดทำกิจกรรม 5 ส.

-   บำรุงรักษาเครื่องมือ อุปกรณ์ต่างๆ ให้อยู่ในสภาพแวดล้อมพร้อมใช้งาน ตลอดเวลา

-   เข้าร่วมโครงการเพื่อประหยัดพลังงานของชาติ
    ตามแผนอนุรักษ์พลังงานในอาคารควบคุมของการพัฒนาและส่งเสริมพลังงานในปี 2540

    1.  งานที่ยังไม่ส่งมอบ

-ไม่มี-